
PATVIRTINTA

                                                                                      Šakių rajono savivaldybės administracijos 

                                                                                      direktoriaus 2015 m. rugpjūčio 25 d.                                                                                      



įsakymu Nr. AT-825

CENTRALIZUOTOS BUHALTERIJOS SKYRIAUS BUHALTERIO 
PAREIGYBĖS APRAŠYMAS

I. BENDROJI DALIS
           
1. Centralizuotos buhalterijos skyriaus buhalterio pareigybė yra reikalinga tam, kad būtų laiku ir teisingai finansuojamos seniūnijos, sudaromos seniūnijų išlaidų sąmatų suvestinės, priimami seniūnijų finansinių ataskaitų ir biudžeto vykdymo ataskaitų rinkiniai, parengiamos jų suvestinės;

           
2. Centralizuotos buhalterijos skyriaus buhalteris yra darbuotojas, dirbantis pagal darbo sutartį, pavaldus skyriaus vedėjui.





3.  Darbuotojas, einantis šias pareigas, turi atitikti šiuos reikalavimus:

3.1.  turėti aukštąjį neuniversitetinį arba jam prilygintą buhalterinį išsilavinimą, nuolat kelti kvalifikaciją;


3.2. būti susipažinusiam su Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais buhalterinę apskaitą, archyvų tvarkymą;


3.3.  mokėti valdyti, kaupti, susisteminti, apibendrinti informaciją ir rengti išvadas;


3.4.  savarankiškai planuoti, organizuoti savo veiklą;


3.5. sklandžiai dėstyti mintis raštu ir žodžiu, žinoti raštvedybos taisykles ir teisės aktų rengimo taisykles, mokėti dirbti kompiuteriu;


3.6.  būti pareigingam, darbščiam, kūrybingam, gebėti bendrauti.                      
                                    II. DARBUOTOJO, EINANČIO ŠIAIS PAREIGAS, FUNKCIJOS 


4. Darbuotojas, einantis šias pareigas, privalo:

             
4.1. priimti iš seniūnijų finansinių ataskaitų rinkinius, juos patikrinti ir parengti suvestinį finansinių ataskaitų rinkinį.

             

4.2. suderinti tarpusavio ryšius tarp administracijos ir seniūnijų, parengti duomenis tarpusavio operacijų eliminavimui.

             

4.3. priimti iš seniūnijų programų sąmatų projektus, juos patikrinti aritmetiškai, logiškai ir atsižvelgiant į normatyvus;

             
4.4. patvirtinus savivaldybės biudžetą, paruošti ir pateikti seniūnijoms biudžeto rodiklių lenteles;

            
4.5. kontroliuoti, kad seniūnijų buhalteriai laiku pateiktų patvirtintas biudžeto išlaidų sąmatas ir jų paskaičiavimus, patikrinti išlaidų paskirstymo pagal straipsnius ir ketvirčius teisingumą, paruošti biudžeto išlaidų paskirstymo ketvirčiais suvestines. Priimti ir tikrinti paraiškas lėšų gavimui, kad jos neviršytų ketvirčio sąmatų, sudaryti suvestinę paraišką lėšų gavimui ir pateikti pasirašyti administracijos direktoriui. Pasirašytas paraiškas pateikti Biudžeto ir turto skyriui;

              
4.6. kiekvieną mėnesį, vykdant išankstinę kontrolę ir vadovaujantis rajono savivaldybės tarybos sprendimais, seniūno įsakymais, padaryti atitinkamus pakeitimus seniūnijų programų sąmatų suvestinėse lentelėse. Pasibaigus ketvirčiui, metams, sudaryti patikslintų programų sąmatų suvestines;

            

4.7. parengti tinklo, etatų, kontingento suvestines, duomenis sutikrinti su apyskaitiniais praėjusio laikotarpio duomenimis;

            

4.8. pagal seniūnijų įsakymus parengti pažymą apie biudžeto asignavimų valdytojo asignavimų planų paskirstymo pakeitimus;

            

4.9. neviršijant patvirtintų biudžeto asignavimų, finansuoti seniūnijas;

            

4.10. kiekvieną dieną sutvarkyti pirminius buhalterinius dokumentus;

           

4.11. priimti iš seniūnijų biudžeto išlaidų sąmatų mėnesio ataskaitas, jas patikrinti ir parengti suvestinę ataskaitą;

            

4.12. priimti iš seniūnijų ketvirtines ir metines biudžeto išlaidų sąmatų įvykdymo ataskaitas (forma Nr.2 – metinė, ketvirtinė), jas patikrinti, parengti administracijos suvestines ataskaitas, atspausdinti ir pateikti pasirašymui;

            

4.13. mėnesiui pasibaigus, nustatytais terminais priimti iš seniūnijų ataskaitas, Forma Nr. 6 „Debetinio ir kreditinio įsiskolinimo ataskaita“, paruošti suvestinę ataskaitą;

            

4.14. priimti iš seniūnijų ir administracijos specialių programų ir pajamų ataskaitas, parengti jų suvestines ir pateikti Biudžeto ir turto skyriui;

             

4.15. tvarkyti vietos bendruomenių finansavimui skirtas lėšas, rengti jų panaudojimo ataskaitas;

             

4.16. tvarkyti priimtų ir parengtų dokumentų archyvą;

             
4.17. administruoti ES fondų lėšas, tvarkyti savivaldybės administracijoje vykdomų projektų lėšų apskaitą, vykdyti šių lėšų einamąją kontrolę, ruošti šių lėšų mokėjimo pavedimus;

             
4.18. vykdyti Centralizuotos buhalterijos skyriaus vedėjo nurodymus ir atlikti kitas, pareigybės aprašyme nenumatytas nenuolatinio pobūdžio funkcijas, kurios yra priskirtos Centralizuotos buhalterijos skyriaus kompetencijai.



V. ATSAKOMYBĖ IR ATSKAITOMYBĖ

5. Buhalteris atsako už: 

5.1. skyriaus veiklos nuostatuose ir šiame pareigybės aprašyme nustatytų funkcijų bei pavestų užduočių neatlikimą ar netinkamą atlikimą;


5.2. savivaldybės administracijos darbo tvarkos taisyklių nesilaikymą, darbuotojų saugos ir sveikatos reikalavimų nesilaikymą;


5.3. profesinių paslapčių, sužinotų einant tarnybines pareigas, saugojimą;


5.4. einamąją finansų kontrolę, numatytą šiame pareigybės aprašyme;


5.5. finansinės ir statistinės atskaitomybės sudarymą laiku pagal numatytas atlikti funkcijas;


5.6. atsiskaitymų kontrolę ir turto apskaitą;


5.7. pareigybės aprašyme numatytų dokumentų surašymą laiku ir teisingai, juose esančių duomenų tikrumą, ūkinių operacijų teisėtumą.


6. Už skyriaus veiklos nuostatuose, pareigybės aprašyme nustatytų funkcijų atlikimą tiesiogiai atskaitingas skyriaus vedėjui.

____________________________________
Susipažinau

